Duisende stukke perlemoen gevind | Maroela Media
Polisiebeamptes by die perlemoen. Foto: Verskaf
Die polisie in die Wes-Kaap het die onwettige handel in mariene hulpbronne 'n knou gegee.
Sers. Noloyiso Rwexana, provinsiale polisiewoordvoerder, het Dinsdag gesê die sukses volg ná 'n poging deur die blitspatrollie Maandag in Eersterivierweg in Mfuleni.
"Beamptes van die blitspatrollie was besig met roetinepatrollie toe hulle 'n verdagte afleweringswa opgemerk en voorgekeer het. Hulle het die voertuig deursoek en op 5 553 stukke perlemoen in 55 sakke afgekom," het sy gesê.
Voorlopige ondersoek het bevind dat die voertuig, 'n Toyota Hilux-bakkie, vroeër die maand as gekaap in Kleinvlei aangemeld is. Die perlemoen het 'n geskatte straatwaarde van nagenoeg R1 miljoen.
Die mans, onderskeidelik 36, 42 en 46 jaar oud, is op die toneel in hegtenis geneem.
Hulle moet binnekort in die Blue Downs-landdroshof verskyn.
misdaad perlemoen Wes-Kaap
Dis reg roei alles uit, brand alles af dan sal ons sien wat gebeur in ons land. Waar haal hulle dit uit dat niemand hulle sien? Help nie om die perlemoen te kry as dit klaar dood is.
En nou word hierdie perlemoen aan die staat verbeurd verklaar.
Na die hofsaak word dit op openbare tender te koop aangebied en raai wie kry daai tender met die hulp van sekere koruppte elemente by die Departement van see visserye…..dieselfde sindikaat wat oorspronklik die poachers betaal het.
Polisie en See Visserye weier om op te tree teen die poachers waneer die publiek hulle skakel vir optrede waneer die poachers in die see gewaar word.